ફ્રાન્સના સામાજિક અને સ્વાસ્થ્ય મામલાના મંત્રી મરિસોલ ટૂરેને કહ્યું કે તપાસ બાદ રજૂ કરાયેલા પ્રમાણપત્ર 2 વર્ષ સુધી માન્ય રહેશે. તેમણે જણાવ્યું, ‘મૉડલ્સના ઘણાં પાતળા અને આવાસ્તવિક શરીરને જોઈને યુવાનું મનોબળ ઘટે છે. તેના કારણે તેમને સ્વાસ્થ્ય સંબંધી ગંભીર સમસ્યાઓનો સામનો કરવો પડી શકે છે. તેની અસર તેમના સ્વાસ્થ્ય પર પડે છે.’ ટૂરેને આગળ જણાવ્યું કે, ‘સરકાર દ્વારા ઉઠાવવામાં આવેલા પગલાનું કારણ સુંદર દેખાવા માટે કોઈ ચોક્કસ માપદંડોને મજબૂત બનતા રોકવાનો છે. ઘણી પાતળી મૉડલ્સને જોઈને મહિલાઓ અને યુવતીઓ તેમના જેવું શરીર બનાવવા માટે આકર્ષિત થાય છે અને તેના ચક્કરમાં ખાવા-પીવાનું છોડી દે છે. જેનાથી તેમના સ્વાસ્થ્ય પર ખરાબ અસર પડે છે.’